Diari Oficial de la Generalitat Valenciana


Sumari del DOGV 9386, del 19-07-2022 (2022/6682)

RESOLUCIÓ d'1 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova el Pla local reduït de prevenció d'incendis forestals del terme municipal de Xilxes.
---------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9386

Data del DOGV
:   19-07-2022

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2022/6682


Data del document
:   01-07-2022

Organisme emissor
:   Conselleria d'Agricultura, Desenvolupament Rural, Emergència Climàtica i Transició Ecològica

Tipus de document
:   Resolució

Descriptors 

:   * Conselleria d'Agricultura, Desenvolupament Rural, Emergència Climàtica i Transició Ecològica

RESOLUCIÓ d'1 de juliol de 2022, de la consellera d'Agricultura, Desenvolupament Rural, Emergència Climàtica i Transició Ecològica, per la qual s'aprova el Pla local reduït de prevenció d'incendis forestals del terme municipal de Xilxes. [2022/6682]  
La Llei 3/1993, de 9 de desembre, forestal de la Comunitat Valenciana, estableix en l'article 55.3 que les entitats locals amb terrenys forestals al seu territori redactaran obligatòriament plans locals de prevenció d'incendis forestals (PLPIF), que tindran caràcter subordinat respecte als plans de prevenció d'incendis forestals de cada demarcació.  
  
El Reglament de la Llei 3/1993, forestal de la Comunitat Valenciana, aprovat pel Decret 98/1995, del Govern Valencià, de 16 de maig, estableix en l'article 140 els continguts mínims que haurà de contindre un pla local de prevenció. Aquests continguts es despleguen mitjançant l'Ordre 30/2017, de 20 de novembre, de la consellera d'Agricultura, Medi Ambient, Canvi Climàtic i Desenvolupament Rural, per la qual s'unifiquen i aproven les normes tècniques per a la redacció de plans locals de prevenció d'incendis forestals (PLPIF), en la qual es crea la figura del pla local reduït de prevenció d'incendis forestals (PLRPIF) per als municipis en què la presència de terreny forestal siga escassa o dispersa, i se n'estableix un format simplificat.  
  
L'article 141 del Decret 98/1995 estableix que l'òrgan competent per a aprovar-lo és la conselleria competent en medi ambient, a proposta de la direcció general corresponent.  
El Decret 105/2019, de 5 de juliol, del Consell, pel qual estableix l'estructura orgànica bàsica de la Presidència i de les conselleries de la Generalitat, assigna les competències de prevenció d'incendis forestals a la Conselleria d'Agricultura, Desenvolupament Rural, Emergència Climàtica i Transició Ecològica, i, dins d'aquesta, a la Direcció General de Prevenció d'Incendis Forestals.  
El Pla local reduït de prevenció d'incendis forestals del municipi de Xilxes (Castelló) va ser aprovat pel Ple de l'Ajuntament en la sessió ordinària de data 31 de març de 2022.  
D'acord amb tot això, vist que el Pla compleix el que es disposa en la legislació vigent en la matèria, i a proposta del director general de Prevenció d'Incendis Forestals, resolc:  
  
Primer. Aprovació del Pla  
Aprovar el Pla local reduït de prevenció d'incendis de Xilxes (Castelló) com a directriu tècnica en la matèria en l'àmbit del municipi.  
  
El Pla s'estructura en memòria, cartografia i annexos, i compleix els requisits mínims establits en l'Ordre 30/2017, de 20 de novembre, de la consellera d'Agricultura, Medi Ambient, Canvi Climàtic i Desenvolupament Rural, per la qual s'unifiquen i aproven les normes tècniques per a la redacció de plans locals de prevenció d'incendis forestals (PLPIF).  
  
  
Segon. Caràcter subsidiari  
Les disposicions contingudes en el Pla local reduït de prevenció d'incendis forestals de Xilxes constitueixen la directriu tècnica en aquesta matèria en l'àmbit del municipi, sense perjudici del seu caràcter subsidiari en l'aplicació a les que s'estableixen en la normativa general de prevenció d'incendis forestals i en la Resolució de 14 de desembre de 2014, del conseller de Governació i Justícia, per la qual s'aprova el Pla de prevenció d'incendis forestals de la demarcació forestal de Segorbe (DOGV 7426, 18.12.2014).  
  
Tercer. Vigència del Pla  
Amb caràcter general, el Pla té una vigència de quinze anys. En finalitzar el període de vigència estipulat, es realitzarà una revisió total del pla local reduït de prevenció.  
  
Quart. Informe anual obligatori  
Amb la finalitat de garantir la vigència i utilitat del pla, amb caràcter anual, i abans del 31 de març de cada any, el municipi haurà de remetre un informe anual sobre l'estat de desenvolupament del pla local reduït de prevenció d'incendis forestals a la direcció general competent en prevenció d'incendis forestals, en el qual es reflectiran les mesures desenvolupades, el cost i les possibles incidències, les estadístiques de cremes agrícoles o una altra informació que es considere d'interés. Aquesta informació es remetrà en format digital, acompanyada de cartografia digital justificativa i a través del procediment telemàtic disponible en l'enllaç www.gva.es/va/proc21665, o bé per aquell que la direcció general competent en prevenció d'incendis forestals determine.  
  
Cinqué. Pla local de cremes  
L'abast d'aquesta resolució no afecta el pla local de cremes, l'aprovació del qual correspon a la direcció territorial de la Conselleria d'Agricultura, Desenvolupament Rural, Emergència Climàtica i Transició Ecològica de la província on se situa el municipi. Tot això d'acord amb l'article 150 del Decret 98/1995, de 16 de maig, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, i amb l'article cinqué de l'Ordre de 30 de març de 1994, de la Conselleria de Medi Ambient, per la qual es regulen les mesures generals per a la prevenció d'incendis forestals.  
  
Sisé. Consideracions en matèria d'espais naturals protegits  
El Pla local de prevenció d'incendis forestals de Xilxes es troba dins de la Xarxa Natura 2000. Una vegada realitzada la valoració preliminar de repercussions sobre la Xarxa Natura 2000, es considera que el Pla no tindrà efectes apreciables sobre aquesta, sent necessari que les actuacions planificades en ell s'ajusten als condicionants establits en l'annex I d'aquesta resolució.  
  
Contra aquesta resolució, que esgota la via administrativa, podrà interposar-se un recurs contenciós administratiu en el termini de dos mesos, a comptar des de l'endemà de la publicació, davant del jutjat contenciós administratiu competent, d'acord amb el que s'estableix en els articles 8 i 46.1 de la Llei 29/1998, de 13 de juliol, reguladora de la jurisdicció contenciosa administrativa, o un recurs potestatiu de reposició davant d'aquest mateix òrgan, en el termini d'un mes, computat en els mateixos termes, de conformitat amb el que es disposa en els articles 123 i 124 de la Llei 39/2015, d'1 d'octubre, del procediment administratiu comú de les administracions públiques.  
  
València, 1 de juliol de 2022.- La consellera d'Agricultura, Desenvolupament Rural, Emergència Climàtica i Transició Ecològica: Mireia Mollà Herrera.  
  
  
ANNEX I  
  
a) S'haurà d'observar la presència d'espècies catalogades en les zones d'actuació. Si hi ha presència, s'haurà de comunicar a la direcció territorial perquè establisca les proteccions i limitacions oportunes.  
b) En la programació de les actuacions es tindran en compte els períodes de nidificació de les espècies protegides i s'evitarà la realització de treballs que requerisquen maquinària durant l'època de nidificació.  
c) No es tallaran arbres que presenten nius o forats de nidificació, i tampoc es tallaran arbres vells morts que puguen ser utilitzats per ocells nocturns o xicotets mamífers.  
d) Es respectaran els enclavaments d'interés florístic que contribuïsquen a la biodiversitat o servisquen de refugi a la fauna silvestre.  
e) Els tractaments silvícoles s'executaran de manera que s'afavorisca la mescla d'espècies en les masses sobre les quals s'actua.  
f) Les característiques tècniques dels punts d'aigua expressament construïts per a la prevenció / extinció d'incendis forestals hauran de complir amb les especificacions definides en el Pla de Prevenció d'Incendis Forestals de la Demarcació i en les normes tècniques aprovades, amb especial atenció en l'execució de les mesures antiofegament per a la fauna reflectides en aquests documents.